Sena Madaimona Nkwaali Ncobeni?
Bwiinguzi bwamu Bbaibbele
Inzya, nkwaali. Madaimona ‘mbangelo ibakabisya,’ nzilenge zyamuuya zyakazangila Leza. (2 Petulo 2:4) Mungelo wakasaanguna kulipanga kuba daimona ngu Saatani Diabolosi, Bbaibbele ngolyaamba kuti “mweendelezi wamadaimona.”
Buzangi mumazuba aa Nowa
Bbaibbele lilaamba mbobakazanga bangelo Zambangulwe lyamumazuba aa Nowa, kalitanacitika noliti: “Bana ba-Leza bakabona bana basimbi babantu kuti mbabotu, nkabela bakakwata kufumbwa mbobakali kuyanda akati kabo.” (Matalikilo 6:2) Bangelo aaba babyaabi “bakasiya busena bwabo bwakukkala bubeelede” kujulu akusama mibili yabuntu kutegwa boonane abamakaintu.
Nolyakatalika Zambangulwe, bangelo bazangi aaba bakaisiya mibili yabo yabuntu akupiluka kujulu. Nokuba boobo, Leza wakabatanda mumukwasyi wakwe. Kuyungizya akusubulwa ooko, madaimona taakonzyi kuba amibili yabuntu alimwi.
tsn_Latn swh_Latn bem_Latn lua_Latn bem_Latn bem_Latn